Vereeniging-landdros sterf in huisbrand | Maroela Media
Annatjie Pretorius, 'n 56-jarige landdros van Vereeniging, het Maandagoggend in haar huis doodgebrand nadat sy deur diefwering in haar slaapkamer vasgekeer is, het Beeld Dinsdag berig.
Pretorius het aanvanklik in die vroeë oggendure hulp ontbied oor haar gemeenskappolisiëringforum se radio.
Haar bure en vriende het haar te hulp gesnel en het tevergeefs probeer om die vlamme met 'n tuinslang te blus voordat die brandweer by die toneel opgedaag het.
Graham Swanepoel, Pretorius se buurman, het gesê die vlamme was so erg dat niemand by die huis kon ingaan nie.
"Die brandweer moes sowat vyf minute lank met 'n groot hamer teen haar slaapkamer se diefwering kap in 'n poging om dit te breek," het Swanepoel gesê.
Volgens Hannes Steyn, hoof van die plaaslike brandweer, dui 'n voorlopige ondersoek dat daar moontlik 'n elektriese probleem in die huis was en dat die vuur deur 'n kortsluiting veroorsaak is.
huisbrand landdros Vereeniging
Ek verag hierdie regering MEER EN MEER by die dag !
Dis omdat ons in tronke moet bly !
So ontstellend om dit te lees … ek dink aan haar geliefdes, dis die een sterfte wat die naasbestaandes seker altyd sal bybly … wanneer mens so wreed, magteloos aan jou einde kom.
Hierdie is so 'n hartseer gebeurtenis. Dié wat gehelp het, julle word gesalueer.
Sterkte aan die naasbestaandes, familie en vriende. Aan julle word gedink.
Dit moet die verskriklikste wees as jy iemand probeer help en jy slaag nie daarin nie en sien al die dinge gebeur voor jou oë! O genade dis verskriklik erg. Dit is omdat ons gevangenis is in ons eie wonings!
Tien teen een het hulle haar huis miskien nog met n petrol bom gegooi.
As sy nie in 'n tronk gebly het nie, sou sy beslis kon uitkom. Ek HAAAT die klomp wat ons land regeer.Hulle voel nie 'n dooie duit vir ons nie. (wit en swart) Hulle moet ons dien, maar hulle verryk hulself met ons belastinggeld, en dan moet ons boon-op ekstra opdok vir ons eie tronke wat ons in bly, en waaruit ons dan nie kan ontsnap as daar 'n brand uitbreek nie. Ek is so bly ek hoef nie eendag rekenskap te gee hieroor nie.